165 



belsejében halad lefelé, hanem ismét kijön és kint mászik le, 

 hogy most az alább fekvő ízközbe csak úgy furakodjék be, mint' az 

 előbbi esetben. Most is megteheti és meg is teszi, hogy egy vagy 

 két csomón átugrik és csak a következőbe megy be. Ez az ugrás, 

 valamint az, hogy néha egy kukoriczaszárban 3^4 hernyó is 

 akad, sokszor olyan bonyodalmassá tehetik ezt az egyszerű rágást, 

 hogy abból bajos kiokosodni, ha az ember azt véletlenül nem 

 künn a szabadban figyeli meg és pedig nagy tömegben és azon- 

 kívül a rágás kezdetétől annak befej eztéig. 



Ha a hernyó a cső tájáig eljutott, — körülbelül augusztus Yégéa 

 — akkor tényleg befurakodik a cső szárába is, vagy felhatol a borító 

 levélhüvely alá és noha a fejletlen szemekből keveset eszik, mégis 

 megsérti azokat annyira, hogy teljesen semmivé válnak. 'Ha 

 csak a cső szárát, vagy a kukoriczaszárnak a csőnél alantabb 

 fekvő részét támadja meg, akkor a cső szeme nem érik meg ren- 

 desen, hanem — mint gazdáink mondják — kény szeréretté lesz, a 

 mi nagy veszteség úgy a kukoricza külső minőségére, mint annak 

 tápláló értékére nézve. 



A kukoriczamoly ez idén óriási károkat okozott az ország- 

 ban és pedig olyan módon, hogy a gazdák legnagyobb része azt 

 nem is tudja s a föntebb emhtett kény szerérést egyszerűen az 

 időjárásnak tulajdonítja. Zalában, a vend nép lakta vidéken akad- 

 tam földekre, a hol csak minden tizedik szál volt ép, a többi 

 mind férges, de azért a tulajdonos nem is sejtette, hogy kuko- 

 riczájában baj van. A már augusztusban letöredezett és félig 

 csüngő czímereket egyszerű száradásnak vette és nem is gondolta, 

 hogy itt más baj is lehet. 



Hasonló pusztítással találkoztam Zalától felfelé haladva 

 Sopronig, a hol fertőzött „csalamádét" (takarmánynak vetett ten- 

 gerit) tényleg úgy találtam, mint azt első czikkemben még csak 

 sejtettem. Duna-Patajon, hol a kár szintén jelentékeny volt, akadt 

 kukoriczaszár, melyben 30 — 36 hernyó is volt. Ezenkívül az egyes 

 napilapok közleményei szerint, nagy számban mutatkozott e moly 

 Szentes vidékén, valamint általában az Alföldön. Budapesten, a 

 kir. kertészeti tanintézetben pedig augusztus 28-án, korán érő 

 tengeri szárakban már üres Botys-bábburkokat találtam. Ellenben 

 Zalában, Alsó-Lendván augusztus 16-án még (vagy már) röpködő 

 kukoriczamolyokat láttam. Ebből az derül ki, hogy a rovar rajzási 

 ideje jó sokáig elhúzódhatik és hogy egyes korai példányoknak 

 évente két ivadéka is lehet, mint az a budapesti esetből kitűnik 



